Text file: 8557.txt
author: "aktiven ob\u010Dan"
downvotes: 2
end consideration date: 2017-09-25
id: '8557'
number comments: 6
number views: 2183
proposal type: Odziv pristojnega organa
response: "Odziv Ministrstva za finance\nZadol\u017Eevanje ob\u010Din urejajo 85.\
  \ \u010Dlen Zakon o javnih financah (Uradni list RS, \u0161t. 11/11 - uradno pre\u010D\
  i\u0161\u010Deno besedilo, 14/13 - popr., 101/13, 55/15 - ZFisP in 96/15 - ZIPRS1617),\
  \ Zakon o financiranju ob\u010Din (Uradni list RS, \u0161t. 123/06, 57/08, 36/11\
  \ in 14/15 - ZUUJFO) v 10.a. do 10.\u010D \u010Dlenu in Pravilnik o postopkih za\
  \ izdajo soglasja k zadol\u017Eevanju ob\u010Din (Uradni list RS, \u0161t. 55/15).\n\
  Zakon o javnih financah dolo\u010Da, da se ob\u010Dine lahko zadol\u017Eujejo na\
  \ podlagi predhodnega soglasja ministra, pristojnega za finance in pod pogoji, ki\
  \ jih dolo\u010Da zakon, ki ureja financiranje ob\u010Din.\nZakon o financiranju\
  \ ob\u010Din dolo\u010Da, da se ob\u010Dina za izvr\u0161evanje ob\u010Dinskega\
  \ prora\u010Duna v teko\u010Dem prora\u010Dunskem letu lahko zadol\u017Ei samo s\
  \ \u010Drpanjem posojila doma, za investicije, predvidene v ob\u010Dinskem prora\u010D\
  unu. Ob\u010Dina, ki je vklju\u010Dena v sistem enotnega zakladni\u0161kega ra\u010D\
  una dr\u017Eave se lahko zadol\u017Ei le pri upravljavcu sredstev sistema enotnega\
  \ zakladni\u0161kega ra\u010Duna dr\u017Eave ali pri dr\u017Eavnem prora\u010Dunu.\
  \ Za sredstva sofinanciranja investicije iz prora\u010Duna Evropske unije se ob\u010D\
  ina lahko zadol\u017Ei najve\u010D do vi\u0161ine odobrenih sredstev in najve\u010D\
  \ za obdobje do prejema teh sredstev. Obseg zadol\u017Eevanja ob\u010Dine za izvr\u0161\
  evanje ob\u010Dinskega prora\u010Duna v posameznem prora\u010Dunskem letu se dolo\u010D\
  i v odloku, s katerim se sprejme ob\u010Dinski prora\u010Dun, razen obsega zadol\u017E\
  evanja ob\u010Dine za sredstva sofinanciranja investicij iz prora\u010Duna Evropske\
  \ unije. Ob\u010Dina mora pred vsako zadol\u017Eitvijo, pri kateri \u010Drpanje\
  \ in odpla\u010Dilo posojila nista v istem prora\u010Dunskem letu, pridobiti soglasje\
  \ ministra, pristojnega za finance. V najve\u010Dji obseg mo\u017Enega zadol\u017E\
  evanja ob\u010Dine se v\u0161teva zadol\u017Eevanje za izvr\u0161evanje ob\u010D\
  inskega prora\u010Duna, razen zadol\u017Eevanje za sredstva sofinanciranja investicije\
  \ iz prora\u010Duna Evropske unije. Ob\u010Dina se v teko\u010Dem prora\u010Dunskem\
  \ letu lahko zadol\u017Ei, \u010De odpla\u010Dilo obveznosti iz naslova posojil\
  \ (glavnice in obresti), finan\u010Dnih najemov in blagovnih kreditov (obrokov)\
  \ ter potencialnih obveznosti iz naslova izdanih poro\u0161tev za izpolnitev obveznosti\
  \ posrednih prora\u010Dunskih uporabnikov in javnih podjetij, katerih ustanoviteljica\
  \ je ob\u010Dina, v posameznem letu odpla\u010Dila ne prese\u017Ee 8% realiziranih\
  \ prihodkov iz bilance prihodkov in odhodkov ob\u010Dinskega prora\u010Duna v letu\
  \ pred letom zadol\u017Eevanja, zmanj\u0161anih za prejete donacije, transferne\
  \ prihodke iz dr\u017Eavnega prora\u010Duna za investicije in prejeta sredstva iz\
  \ prora\u010Duna Evropske unije ter prihodke re\u017Eijskih obratov. Posle v zvezi\
  \ z zadol\u017Eevanjem ob\u010Dinskega prora\u010Duna in upravljanjem z dolgovi\
  \ ob\u010Dinskega prora\u010Duna sklepa \u017Eupan ali oseba, ki jo \u017Eupan pisno\
  \ pooblasti, na podlagi soglasja ministra pristojnega za finance in Sprejetega ob\u010D\
  inskega prora\u010Duna. Soglasje je sestavni del pogodbe o zadol\u017Eitvi ob\u010D\
  ine.\nPravilnik o postopkih za izdajo soglasja k zadol\u017Eevanju podrobneje ureja\
  \ na\u010Din, postopke in roke za izdajo soglasja ministra, pristojnega za finance\
  \ k zadol\u017Eevanju ob\u010Din in za upravljanje z dolgom ob\u010Dinskega prora\u010D\
  una.\nNa podlagi Zakona o lokalni samoupravi (Uradni list RS, \u0161t. 94/07 - uradno\
  \ pre\u010Di\u0161\u010Deno besedilo, 76/08, 79/09, 51/10, 40/12 - ZUJF, 14/15 -\
  \ ZUUJFO in 76/16 - odl. US), \u0161tevilnih podro\u010Dnih zakonov in statuta ob\u010D\
  ine samostojno izvajajo vrsto zakonskih nalog za zadovoljevanje potreb lokalnega\
  \ prebivalstva in urejajo lokalne zadeve javnega pomena. Zato je del izdatkov ob\u010D\
  in nujno povezan z izgradnjo lokalne javne infrastrukture za izvajanje gospodarskih\
  \ in negospodarskih javnih slu\u017Eb, ki so jih ob\u010Dine na podlagi zakonov\
  \ dol\u017Ene izvajati. Gre za obse\u017Ene projekte, predvsem na podro\u010Dju\
  \ izgradnje sistemov za odvajanje in \u010Di\u0161\u010Denje odpadnih komunalnih\
  \ in padavinskih voda, vodovodnih omre\u017Eij, cestne infrastrukture, zagotavljanja\
  \ prostorov za izvajanje negospodarskih javnih slu\u017Eb (osnovne \u0161ole, vrtci,\
  \ objekti za izvajanje kulturnih dejavnosti, podro\u010Dje \u0161porta,...), katerih\
  \ vrednost mo\u010Dno presega mo\u017Enosti financiranja s strani ob\u010Dinskih\
  \ prora\u010Dunov znotraj enega mandata \u017Eupana. Zato je lokalnim skupnostim\
  \ dana mo\u017Enost financiranja projektov na dalj\u0161e obdobje, pri \u010Demer\
  \ je potrebno upo\u0161tevati zakonsko dolo\u010Dene omejitve v posameznem letu.\n\
  Predlog, da bi \u017Eupani lahko najemali kredite le za \u010Das trajanja enega\
  \ mandata, bi poleg zgoraj navedenega po na\u0161em mnenju neposredno posegel v\
  \ na\u010Delo avtonomije lokalne samouprave (finan\u010Dno in pravno), ki lokalne\
  \ skupnosti varuje pred posegi dr\u017Eave in je tudi v nasprotju z Evropsko listino\
  \ lokalne samouprave. Zato menimo, da predlog ni primeren za nadaljnjo obravnavo.\n\
  \ "
response date: 2017-11-07
response due date: null
sent date: 2017-09-04
title: "\u017Dupani naj najemajo kredite v dol\u017Eini oz. vi\u0161ini enega mandata."
upvotes: 15
url: https://predlagam.vladi.si/predlog/8557
